17 വര്ഷമായിട്ടും നവീകരണം കഴിയാത്ത മുടപുരം കലുങ്ക് തോട്ടത്തില്കാവ് റോഡ് മുടപുരം: മുടപുരം കലുങ്ക് തോട്ടത്തില്കാവ് റോഡ് ടാര് ചെയ്ത് ഗതാഗത യോഗ്യമാക്കണമെന്ന് നാട്ടുകാര് ആവശ്യപ്പെട്ടു. കിഴുവിലം ഗ്രാമപഞ്ചായത്തിലെ ഈ റോഡിന്റെ നിര്മ്മാണ പ്രവര്ത്തനങ്ങള് ആരംഭിച്ചിട്ട് 17 വര്ഷം കഴിഞ്ഞു. എന്നിട്ട് ഇതുവരെ ടാര് ചെയ്ത് ഗതാഗത യോഗ്യമാക്കാന് കഴിഞ്ഞിട്ടില്ല. പൊട്ടിപ്പൊളിഞ്ഞ് മണ്ണിളകി കുണ്ടുംകുഴിയുമായി വെള്ളക്കെട്ടുകള് നിറഞ്ഞുനില്ക്കുന്ന ഈ റോഡിലൂടെ കാല്നട ത്ര പോലും ദുരിതമാണ്. 2003 ല് കൂടത്തില് പി. ഗോപിനാഥന് കിഴുവിലം ഗ്രാമപഞ്ചായത്ത് മെമ്ബര് ആയിരുന്നപ്പോഴാണ് ഈ റോഡിന്റെ നിര്മ്മാണ പ്രവര്ത്തനം ആരംഭിക്കുന്നത്. അന്ന് ഗ്രാമപഞ്ചായത്ത് അനുവദിച്ച 8000 രൂപ ഉപയോഗിച്ച് തോടിന്റെ വരമ്ബ് നടപ്പാതയാക്കി മാറ്റി. പിന്നെ ലഭിച്ച ഒരു ലക്ഷം രൂപ ചെലവഴിച്ച് 8 മീറ്റര് വീതിയില് കുറച്ച് ഭാഗത്ത് സൈഡ് വാള് നിര്മ്മിച്ചു. ശൈലജാബീഗം ജില്ലാ പഞ്ചായത്ത് മെമ്ബര് ആയിരുന്നപ്പോള് 25 ലക്ഷം രൂപ അനുവദിക്കുകയും ആ പണം ഉപയോഗിച്ച് കൂടുതല് ഭാഗത്ത് സൈഡ് വാള് നിര്മ്മിച്ച് മണ്ണിട്ട് നികത്തുകയുമുണ്ടായി. 2019 20 സാമ്ബത്തിക വര്ഷത്തില് ആര്. ശ്രീകണ്ഠന് നായര് ജില്ലാപഞ്ചായത്ത് മെമ്ബറായിരുന്നപ്പോള് പുനരുദ്ധാരണത്തിനായി ജില്ലാപഞ്ചായത്ത് അനുവദിച്ച 20 ലക്ഷം രൂപ ഉപയോഗിച്ച് വീണ്ടും കൂടുതല് ഭാഗത്ത് സൈഡ് വാള് നിര്മ്മിച്ച് മണ്ണിട്ട് നികത്തുകയുണ്ടായി. നിര്മ്മാണ പ്രവര്ത്തനം ഘട്ടം ഘട്ടമായി അനേക വര്ഷങ്ങളായി അനന്തമായി നീളുന്നതല്ലാതെ ഇനിയും ടാറിംഗ് നടത്തിയിട്ടില്ല. ഇതില് നാട്ടുകാര്ക്ക് ശക്തമായ പ്രതിഷേധമുണ്ട്. റോഡിന്റെ നിര്മ്മാണം തുടങ്ങിയത് 2003 ല് റോഡിന്റെ ടാറിംഗ് ആരംഭിച്ചിട്ടില്ല യാത്രാ ദുരിതം മഞ്ചാടിമൂട് നാറാങ്ങല്വട്ടം തോടിന്റെ കരയിലൂടെയാണ് റോഡ് കടന്നു പോകുന്നത്. മഴ പെയ്താല് കാല്നട യാത്രയ്ക്ക് കഴിയില്ല. നാഷണല് ഹൈവേയില് എത്താം മുടപുരം കലുങ്ക് ജംഗ്ഷനില് നിന്ന് ആരംഭിച്ച് തോട്ടത്തില് നാഗരുകാവ് ദുര്ഗാദേവീ ക്ഷേത്രത്തിന്റെ മുന്നിലൂടെ ചിറ്റാരിക്കോണം റോഡില് എത്തിച്ചേരും. ആ റോഡ് വഴി കൊച്ചാലുംമൂട്, കുറക്കട, നാഷണല് ഹൈവേയില് എത്തിച്ചേരാന് കഴിയും. അഴൂര്, കിഴുവിലം ഗ്രാമപഞ്ചായത്തുകളെ ബന്ധിപ്പിക്കുന്ന റോഡാണിത്. പെട്ടെന്ന് എത്താം റോഡ് പൊളിഞ്ഞു കിടക്കുന്നതിനാല് മുടപുരം ഗവ.യു.പി സ്കൂളിലെ കുട്ടികളും ഗുരുകുലം ജംഗ്ഷന്, തെങ്ങുംവിള ജംഗ്ഷന് തുടങ്ങിയ ബസ് സ്റ്റോപ്പിലേക്ക് വരുന്ന യാത്രക്കാര്ക്കും ബുദ്ധിമുട്ട് അനുഭവിക്കുകയാണ്. മുടപുരം, മുട്ടപ്പലം, ചിറ്റാരിക്കോണം, മരങ്ങാട്ടുകോണം, കോളിച്ചിറ തുടങ്ങി വിവിധ പ്രദേശത്തുകാര്ക്ക് എളുപ്പത്തില് ആറ്റിങ്ങല് പോകുന്നതിനും നാഷണല് ഹൈവേയില് എത്തുന്നതിനും ഉപകരിക്കുന്ന റോഡാണിത്. തോട്ടത്തില് നാഗരുകാവ് ദുര്ഗാദേവീ ക്ഷേത്രം, മരങ്ങാട്ടു കോണം ദേവീ ക്ഷേത്രം എന്നിവിടങ്ങളില് എത്തുന്നതിനുള്ള മാര്ഗം കൂടിയാണിത്.